SET สัปดาห์หน้า “Sideway” พร้อมจับตา 4 ประเด็นเด่น!
โบรกฯคาดตลาดหุ้นไทยสัปดาห์หน้า Sideway ช่วงรายงานผลประกอบการกลุ่มภาคการผลิต แนะจับตาปัจจัยต่างประเทศ Donald Trump ตั้งประธานเฟดคนใหม่
29 ต.ค. 2560

Weekly outlook : Sideway แนวต้าน 1,725/1,730 จุด แนวรับ 1,700/1,690 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (30 ต.ค. – 3 พ.ย. คาดตลาด Sideway โดยจะเป็นช่วงรายงานผลประกอบการ กลุ่มภาคการผลิต (Real Sector) นำโดยวันที่ 27 ต.ค. BJC, SCCC, GLOW, SCC, 31 ต.ค.HMPRO,2 พ.ย. PTTEP, ADVANC และ 3 พ.ย. INTUCH, IRPC, GPSC ซึ่งน่าจะทำให้หุ้นหลักๆ แกว่งรอผลประกอบการ
ขณะที่ประเด็นสำคัญของตลาดโลกจะอยู่ที่ Donald Trump น่าจะประกาศผู้ที่จะมาดำรงตำแหน่งประธานเฟดคนใหม่ก่อนที่จะไปเยือนเอเชียในวันที่ 3 พ.ย. นี้ โดยเหลือ 2 ตัวเก็ง คือ นายเจอโรม พาวเวล ผู้ว่าการเฟด (กลุ่ม Dovish) และ นายจอห์น เทย์เลอร์ นักเศรษฐศาสตร์จากสแตนฟอร์ด (กลุ่ม Hawkish) ซึ่ง มุมมอง Nomura ประเมินว่าไม่ว่าใครจะได้ตำแหน่งยังไม่น่าส่งผลกระทบต่อตลาดเงิน เนื่องจากกว่าจะรับตำแหน่งต้องรอหลัง Janet Yellen หมดวาระ 3 ก.พ. 2018 และการอิทธิพลต่อการประชุม FOMC ช่วง 21 มี.ค. 2018 อย่างไรก็ตาม ภาพของตลาดเงินที่ Sensitive ต่อนโยบายการเงินโลก
ทีมกลยุทธ์ประเมินว่า กรณีที่ 1) นายเจอโรม พาวเวล ได้ ตลาดน่าจะแกว่งตัวเชิงบวกดังเดิม แต่กรณีที่ 2 ถ้าเทย์เลอร์ ได้ ตลาดอาจมีการปรับฐานสั้นๆ ต่อโอกาสที่ FED อาจมีโยบายดอกเบี้ย ที่เร่งขึ้นในปี 2018 โดย SET จะมีแนวรับระยะสั้น ที่ 1,700/1,690 จุด
ดังนั้นภาพรวมตลาดสัปดาห์นี้จึงแกว่งตัวรอปัจจัยดังกล่าวในกรอบ ต้าน 1,725/1,730จุด และแนวรับ 1,700/1,690 จุด ส่วนประเด็นอื่นๆ ที่ต้องติดตาม คือ 1) การประชุม BOJ 30 – 31 ต.ค. Nomura คาดคงดอกเบี้ยและนโยบายการเงิน 2) ประชุม FED (FOMC) 31 ต.ค. – 1 พ.ย. Nomura คาด คงดอกเบี้ย 3) การเปิดเผยร่าง Tax Reform ของพรรครีพับลิกัน ในวันที่ 1 พ.ย. และ 4) ประชุมธนาคารกลางอังกฤษ BOE 2 พ.ย. Nomura และตลาดคาด ขึ้นดอกเบี้ย 0.25% เป็น 0.5%
&lt;&lt;&lt;คลิกเพื่อดูรายละเอียด&gt;&gt;&gt;